Сабиигъуэм теухуа лэжьыгъэхэр
Фигу къэдгъэкIыжынщи, ди къэралым и щIыналъэхэм щокIуэкI сабиийхэмрэ сабиигъуэмрэ ятеухуауэ журналхэм, газетхэм къытрадзахэм, Интернетым иралъхьахэм, аудио-, видеосюжетхэу радиомрэ телевиденэмкIэ къатахэм, къагъэлъэгъуахэм я VIII урысейпсо зэпеуэ. «В фокусе — детство» фIэщыгъэр зиIэ а зэхьэзэхуэр иухынущ жэпуэгъуэм и 1-м. «КъБР-Медиа» къэрал IуэхущIапIэм и пресс-IэнатIэм хъыбар къызэрыдигъэщIамкIэ, балигъхэм нэмыщI, зэпеуэм хэт хъунущ зи ныбжьыр илъэс 13 — 17 хъуа журналист ныбжьыщIэхэри.
Зэпеуэр унэтIыныгъи 3-кIэ екIуэкIынущ:
— «Сабийм удэIэпыкъумэ, унагъуэми защIыбогъакъуэ»;
— «Адрейхэм емыщхь сабиигъуэри зэгъусэу идохьэкI»;
— «Щыуагъэхэм елэжьыжын».
А унэтIыныгъэ нэхъыщхьэхэм къадэкIуэу, зэпеуэм и къызэгъэпэщакIуэхэм ябзыхуащ нэгъуэщI унэтIыныгъиплIи. Абыхэм ягъэхь хъунущ жэуаплыныгъэр зыхэзыщIэ адэ-анэхэм, 8-800-2000-122 Дзыхь зыхуащI урысейпсо телефоныр зэрылажьэм, «Илъэсым и унагъуэ» урысейпсо зэпеуэр зэрекIуэкIым, Сабийхэм защIэгъэкъуэнымкIэ фондымрэ Киа Моторс РУС IэнатIэмрэ къызэрагъэпэща «Лъэпощхьэпоуншэу зекIуэн» проектыр гъащIэм зэрыхапщэм ятеухуа лэжьыгъэхэр.
Зэпеуэм и щIыналъэ Iыхьэм хэтыну гукъыдэж зиIэхэм абы теухуа лъэIу тхылъ 2017 гъэм и жэпуэгъуэм и 2 пщIондэ ягъэхь хъунущ «КъБР-Медиа» къэрал IуэхущIапIэм и электрон адресым: press-minsmi@yandex.ru. Зэпеуэм ебгъэхьыну электрон дэфтэрхэр зэрыгъэхьэзырын хуейм щыгъуазэ зыхуэфщIыфынущ абы и http//fond-detyam.ru сайтым. УзэрыщIэупщIэну телефоныр 8(8662) 40-61-80.
Къардэн Ритэ.
